Trézéguet voitti alle 20-vuotiaiden Afrikan-mestaruuden 2013 ja pelasi samana vuonna myös ikäluokan MM-kilpailuissa. Hän on pelannut Egyptin maajoukkueessa 44 ottelua ja tehnyt niissä kuusi maalia marraskuun 2019 loppuun mennessä. Ensimmäisen maaottelunsa hän pelasi elokuussa 2014. MM-kilpailuissa 2018 hän pelasi Egyptin kaikissa kolmessa ottelussa avauskokoonpanossa. Hän saavutti hopeaa Afrikan-mestaruuskilpailuissa 2017 ja pelasi myös Afrikan-mestaruuskilpailuissa 2019.